stanford-oval/wikipedia huggingface dataset:
קסטל גנדולפו

| --- | --- |

מראה כללי של אגם אלבנו וקסטל גנדולפו
 מדינה:  איטליה איטליה
 מחוז:  לאציו לאציו
 ראש העיר:  Milvia Monachesi
 רשות מחוקקת:  עירייה
 בירת העיר:  טירת גנדולפו 
 העיר הגדולה:  רומא
 שפה רשמית:  איטלקית
 שטח:  14.63 קמ"ר
 גובה:  426 מטרים
 דת:  נוצרים קתולים
 אוכלוסייה:  ‏
  ‑ בעיר:  8,651 (2024)
  ‑ צפיפות:  612.1 נפש לקמ"ר (2024)
 קואורדינטות:  41°44′49″N 12°39′07″E﻿ / ﻿41.746944°N 12.651944°E﻿ / 41.746944; 12.651944
 אזור זמן:  UTC+1
 /https://www.comune.castelgandolfo.rm.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקסטל גנדולפו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקסטל גנדולפו(למפת לאציו רגילה) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניקסטל גנדולפו(למפת לאציו מוגדלת) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניקסטל גנדולפו  he tabBackground:;tabBorder:#aaa;defaultTab:0;
 
קסטל גנדולפו (באיטלקית: Castel Gandolfo) היא עיירה קטנה במרכזה של איטליה, במחוז לאציו, בנפת רומא. בתחילת שנת 2024 מספר תושבי העיירה היה 8,651. העיירה מפורסמת, כיוון שאחוזת הנופש של האפיפיורים נמצאת בה. קסטל גנדולפו כלולה בקבוצה מצומצמת של עיירות וערים, שהוגדרו "העיירות היפות ביותר באיטליה".
מקור השם

קסטל (Castel) משמעו טירה. סבורים שמקור השם גנדולפו (Gandolfo) בגרמנית של ימי הביניים, בשם שהוא הלחם של שתי מילים. גנד -Gand אשר פירושו מטה, או מטה קסמים, ואלוף-Ulf שמשמעותו זאב. שמות דומים קיימים גם בשפות אירופאיות נוספות, בגרמנית, בספרדית ובצרפתית. סבורים שהמשפחה בשם "גנדולפו" שעל שמה נקראת העיירה, היא משפחת גנדולפו שהגיעה לאזור מג'נובה.
גאוגרפיה, סביבה ואקלים

קסטל גנדולפו משתייכת לקבוצה של עיירות הנקראות הטירות הרומאיות (אנ') (באיטלקית: Castelli Romani), כיוון שבימיי רומא העתיקה אהבו אצילי רומא לנפוש באזור זה. אזור העיירה גבעי, ושמו גבעות אלבנו (אנ'). הגובה הממוצע מעל פני הים הוא 426 מטר. המרחק של קסטל גנדולפו מרומא מסתכם בכ-25 קילומטר, גם המרחק בקו אווירי מהים הטירני הוא כ-25 קילומטר, ואילו מהים האדריאטי כ-140 קילומטר. העיירה ממוקמת מעל לאגם געשי לא גדול בשטח של 5.76 קמ"ר, הנקרא אגם אלבנו (אנ'). האגם עצמו גבוה ב-292 מטרים מעל מפני הים, ונמוך ב-132 מטרים ביחס לגובה הממוצע של עיירה. היישובים הקרובים גאוגרפית לקסטל גנדולפו הם אריצ'יה (Ariccia), גנזגי די רומא (Genzagi di Roma) ונמי (Nemi) וצ'יאמפינו .
עקב הימצאותה בסביבה גיבעית ופתוחה, האקלים באזור קסטל גנדולפו נח יותר מזה שברומא. החודשים החמים ביותר בעיירה הנם יולי ואוגוסט, עם טמפרטורה ממוצעת של 29 מעלות צלזיוס ביום, ו-18 בלילה. החודש הקר ביותר הוא ינואר, בו יורד הממוצע ל-6 מעלות צלזיוס בלבד בממוצע, ביום כ-10 מעלות ובלילה כ-3 מעלות. בנובמבר, החודש הגשום ביותר, ממוצע המשקעים עומד על 96.1 מילימטר עם 36% סיכוי ממוצע לגשם. יולי הוא חודש השחון ביותר, הממוצע בחודש זה הוא רק 15.6 מ"מ גשם, והסיכוי לגשם עומד על 7% בממוצע בלבד. הסיכוי לשלג מועט ביותר. בממוצע יש בשנה 0.3 ימי שלג בעיירה, בחודשי דצמבר וינואר. ברוב המקרים מדובר בשלג וגשם היורדים חליפות, באותו היום עצמו. ממוצע הגשם השנתי עומד על 626.7 מילימטרים.
היסטוריה

האקלים הנח והסביבה השקטה היו הסיבות לכך, שכבר בעת העתיקה היו באזור קסטלי רומאני וילות רומאיות מפוארות, כולל הוילה של הקיסר דומיטיאנוס שנבנתה בסמוך לחוף המערבי של אגם אלבנו. מאוחר יותר נבנו באזור טירות של אצילים. יש היסטוריונים הסבורים, שמיקומה הנוכחי של קסטל גנדולפו הוא המקום שבו שכנה אלבה לונגה העתיקה, העיר האגדית שהייתה בירת הברית הלטינית, שהתקיימה לפני שרומא הפכה לאימפריה והשתלטה על המרחב כולו, לרבות על המקום בו הייתה קיימת אלבה לונגה. לפי המסופר, רומולוס ורמוס מייסדי רומא נולדו באלבה לונגה. העיר אלבה לונגה עצמה נהרסה במאה השביעית לפני ספירה. קסטל גנדולפו הייתה מקום שכוח עד ראשית שנת 1200, כשמשפחת גנדולפו בנתה במקום טירה. במסמך אפיפיורי קודם משנת 1037, מוזכר כי האזור הנו אזור חקלאי.
לאחר שהאפיפיורות השתלטה על המקום עקב חובות הבעלים, החל אפיפיורים להשתמש בטירה בקסטל גנדולפו כאתר נופש. היה זה האפיפיור אורבנוס השמיני, שנבחר לכהונתו ב-1623, שהשתמש ראשון בעיירה כמקום של נופש. במאה השבע עשרה נבנה בניין הכנסייה המרכזית של העיירה, בהוראת האפיפיור אלכסנדר השביעי. מלאכת התכנון הוטלה על האדריכל, הפסל והאמן ג'ובאני לורנצו ברניני. בשנים שלאחר מכן פיתחו את המקום אפיפיורים שונים, ואזרחים נקבצו ובאו לגור סביב הטירה והכנסייה. לאחר שהמלך ויטוריו אמנואלה השני איחד את איטליה בשנת 1870, ניטלה מהאפיפיורים הבעלות על אחוזת הנופש, עד להסכמים הלטרניים שנחתמו על-ידי בניטו מוסוליני ב-1929. במסגרת ההסכמים הוחזרו לאפיפיורות סמכויות וגם שטחים ורכוש. ההסכמים הלטרניים העבירו את הבעלות על האחוזה מהבעלים באותו הזמן, הנסיך לואיג'י ברבריני, לידיי האפיפיור. ב-1933 הועבר גם מצפה הכוכבים לרשות הכנסייה, ומאוחר יותר החלה אוניברסיטת אריזונה לתפעל את מצפה הכוכבים, בשיתוף פעולה עם הוותיקן.
במלחמת העולם השנייה, ב־10 בפברואר 1944, הופצצו מהאוויר בטעות קסטל גנדולפו ואחוזת האפיפיור. מפציצים אמריקאיים הטילו פצצות מהאוויר עקב מידע מודיעיני מוטעה שגרס, כי חיילים גרמנים מצאו במקום מקלט.
אתרים ונושאי עניין

אחוזת האפיפיור בקסטל גנדולפו- אחוזת הנופש של האפיפיורים בקסטל גנדולפו היא יעד תיירותי מבוקש. גם גני האחוזה מוגדים כמוזיאון, כיוון שהאתר ממוקם חלקית על הריסות הווילה של הקיסר אדריאנוס. הכניסה למקום מותרת רק בהזמנה מראש לקבוצות, דרך אתר האינטרנט של מוזיאוני הוותיקן. במקום פועלת גם חווה, המייצרת מוצרים חקלאיים ומוצרי חלב.
כנסיית ס. טומאסו דה וילנובה - נבנתה על ידי אומן הבארוק ג'ובאני לורנצו ברניני, ונמצאת בכיכר החירות (הכיכר הראשית של העיירה), במרחק קצר מאד מאחוזת הנופש האפיפיורית.
אגם אלבנו - אגם לא גדול, שלחופיו נעשות פעילויות נופש, ספורט ומחנאות. רבים אינם יורדים לאגם, ומעדיפים לצפות בו ממקומות תצפית בשולי קסטל גנדולפו. על החוף המערבי האגם נמצא אתר נימפאון, "מרחצאות דיאנה" (באיטלקית - Bagni di Diana).
אנטיקוואריום (Antiquarium) ברבריני - אתר עתיקות שהיה שייך למשפחת האצולה ברבריני, אשר הועבר בשנת 1929 לרשות האפיפיורות. האתר נמצא על גדת אגם אלבנו.
תרבות, אומנות

ציור - ציירים אהבו להעלות על בדיהם את נופי קסטל גנדולפו ואגם אלבנו. כך הצייר הצרפתי ז'אן-בטיסט קאמי קורו בציורו "אגם אלבנו וקסטל גנדולפו", הצייר האנגלי ויליאם טרנר וציורו "אגם אלבנו", הציור "מראה קסטל גנדולפו ואגם אלבנו", מאת ז'אן-אוגוסט-דומיניק אנגר הצרפתי, וציורו של אנטוניו דונגי האיטלקי, נוף נקסטל גנדולפו.
ספרים וסרטים - חלק מעלילת ספרו של דן בראון "צופן דה וינצ'י" מתרחש בקסטל גנדולפו, וכך גם עלילת הסרט "צופן דה וינצי", שיצא לאקרנים בעקבות הספר ב-2006. למרות שחלק מהעלילה מתרחש בקסטל גנדולפו, העיירה לא הייתה בין אתרי ההסרטה של הסרט. סרט שאתר הסרטתו העיקרי היה בקסטל גנדולפו, הוא "שני האפיפיורים".
אירועים

פסטיבל האפרסק (Sagre delle Pesche) - מתרחש בכל שנה ביום ראשון האחרון של חודש יולי. פסטיבל האפרסק נערך בכיכר הראשית פיאצה דלה ליברטה - כיכר החירות, ובמסגרתו מוגשים משקאות, ממתקים, מאכלים וסלטים, שכולם עשויים מאפרסקים. בעת הפסטיבל צעירי העיירה עורכים ברחובות העיירה מצעד, המסתיים בכיכר המרכזית
מרוץ חתירה בסירות (Palio del Drago) - המרוץ נערך באגם אלבנו, בחודש יוני מאז 2003 בין עיירות אזור קסטלי רומאני. ביום המרוץ מתקיים על חוף האגם גם יריד אוכל ושתייה.
חגיגות ס. סבסטיאן - החגיגות נערכות מידיי שנה לכבוד הפטרון המגן של העיירה, סן סבטיאן, ביום א הראשון של חודש ספטמבר. בחגיגות מושמעת מוזיקה, מתקיימים אירועי תרבות ונורים זיקוקין דינור.
שוק יד שנייה - השוק מתקיים ביום ראשון האחרון של כל חודש, בכיכר המרכזית פיאצה דלה ליברטה. בימי השוק מוצגים ונמכרים חפצי אומנות, פריטים מיד שנייה ופריטי אספנות,
ספורט

אולימפיאדה - במסגרת המשחקים האולמיפיים שנערכו רומא בשנת 1960, התקיימו באגם אלבנו תחרויות החתירה בסירות קאנו, וגם תחרויות שייט אחרות.
תיירות

תיירים רבים מבקרים בעיירה מידיי שנה עקב נופיה, במיוחד זה של אגם אלבנו, וגם עקב הכללתה של העיירה ברשימת המקומות היפים ביותר באיטליה. סיבה חשובה נוספת לביקורי תיירים היא הימצאותם בקסטל גנדולפו של ארמון הקיץ האפיפיורי, וגני ברבריני הצמודים אליו.
תחבורה

תחבורה ציבורית (אוטובוסים ורכבות), אינה נכנסת לתוך העיר העתיקה.
רכבת - ניתן להגיע לקסטל גנדולפו ברכבת מרומא, בנסיעה של 40 עד 60 דקות, תלוי במסלול ובמספר עצירות הביניים. הרכבת יוצאת מהתחנה הראשית "טרמיני". זמן ההליכה הרגלית מתחנת הרכבת של קסטל גנדולפו אל העיר העתיקה, מסתכם ברבע שעה בערך.
אוטובוס - אוטובוסים של שתי חברות (Atac ו-Cotral) מפעילות קו אזורי מרומא לקסטל גנדולפו ובחזרה.
נמל התעופה הקרוב ביותר הוא צ'אמפינו - Ciampino, במרחק של כ־10 קילומטרים מקסטל גנדולפו. המרחק לנמל התעופה העיקרי של רומא לאונרדו דה וינצ'י, מסתכם בכ-40 קילומטרים. באחוזת האפיפיור קיים מנחת מסוקים, אך הוא איננו עומד לרשות הציבור הרחב.
ערים תאומות

צרפת שאטונף-דו-פאפא (אנ'), צרפת
גלריה

בית העירייה וכנסיית ס. טומאסו דה וילנובה.
כיכר החירות וארמון הקיץ האפיפיורי.
מראה אגם אלבנו משולי קסטל גנדולפו.
בתי העיירה שעל קצה המורד לכיוון אגם אלבנו.
רחוב אופייני בעיירה.
גני ברבריני - גני ארמון הקיץ של האפיפיורים.
ראו גם

אחוזת האפיפיור בקסטל גנדולפו
אלבה לונגה
נמי
רמוס ורומולוס
צ'אמפינו
הערות שוליים

↑  https://en.db-city.com/Italy--Lazio--Roma--Castel-Gandolfo ]
↑  Castel Gandolfo (Roma, Lazio, Italy) - Population Statistics, Charts, Map, Location, Weather and Web Information, www.citypopulation.de
1 2  kootj, Castel Gandolfo, I Borghi più Belli d'Italia, ‏2017-02-06 (באנגלית ובאיטלקית)
↑  Gandolfo Family Crest, Coat of Arms and Name Meaning, Crests & Arms (באנגלית)
1 2 3  Castel Gandolfo of Rome - Useful Information - Rome & Vatican Museums, www.rome-museum.com (באנגלית)
↑  e-borghi, Castel Gandolfo, e-borghi (באנגלית)
↑  Lake Albano, Italy - 6 km2 - Albano Lake Facts, Map, www.lakepedia.com
↑  Castel Gandolfo Climate, Weather By Month, Average Temperature (Italy) - Weather Spark, weatherspark.com (באנגלית)
↑  History | Castel Gandolfo | Visit Castelli Romani - The official guide to the Castelli Romani (באנגלית אמריקאית)
↑  Edigio Finamore, Rome and the Vatican, Rimini: Edigio Finamore, עמ' 124
↑  Alba Longa, web.archive.org, ‏2011-07-22
↑  CATHOLIC ENCYCLOPEDIA: Pope Urban VIII, www.newadvent.org
↑  Sylvia Poggioli, The Vatican's Space Observatory Wants To See Stars And Faith Align, NPR, ‏6/6/2021
↑  The Bombing of the Pope's Residence, EWTN Vatican (באנגלית)
↑  Deborah, The Papal Villas of Castel Gandolfo to be accessible to visitors, Inside The Vatican, ‏2014-11-01 (באנגלית אמריקאית)
↑  Camille Corot | Lake Albano and Castel Gandolfo, The Metropolitan Museum of Art (באנגלית)
↑  Lake Albano Joseph Mallord William Turner, National Galleries Scotland
↑  JEAN-BAPTISTE CAMILLE COROT (1796 Paris 1875), www.kollerauktionen.ch (בצרפתית)
↑  ARTNET, www.artnet.com
↑  Vatican on Screen: Behind the Scenes of The Two Popes, ‏2019-12-23 (באנגלית בריטית)
↑  Celebrations and festivals | Castel Gandolfo | Visit Castelli Romani - The official guide to the Castelli Romani (באנגלית אמריקאית)
↑  Wanted in Rome, Rome's 60th anniversary of Olympics, Wanted in Rome, ‏2020-08-25 (באנגלית)
↑  Castel Gandolfo, DB City.com
| --- | --- |
בקרת זהויות :  NLI: 987007557374505171  BNE: XX5811041  BnF: cb12547066r (data)  GND: 4113206-3  LCCN: n50058499  MusicBrainz: 7f3a4065-093e-4ddd-9b84-d96bbcf96a3b  NKC: ge388470  SUDOC: 034749225  VcBA: 497/909  VIAF: 128472258   WorldCat (עם VIAF): 128472258
האקדמיה הימית של ארצות הברית

| --- | --- |
סמל האקדמיה

קמפוס האקדמיה הימית של ארצות הברית
 אקדמיה ימית
 מוטו:  Ex Scientia Tridens  "מן הידע, עוצמה ימית"
 תקופת הפעילות:  10 באוקטובר 1845 – הווה (179 שנים)
 מייסדים:  ג'ורג' באנקרופט 
 בעלי תפקידים
 נשיא:  תת-אדמירל איווט דייוויס
 סגל:  510
 תלמידים
 :  4576
 מיקום
 מיקום:  אנאפוליס, מרילנד, ארצות הברית
 מדינה:  ארצות הברית ארצות הברית
 קואורדינטות:  38°58′54″N 76°29′00″W﻿ / ﻿38.981666666667°N 76.483333333333°W﻿ / 38.981666666667; -76.483333333333
 www.usna.edu
 he
 
האקדמיה הימית של ארצות הברית (באנגלית: The United States Naval Academy, בראשי תיבות: USNA) היא מוסד אקדמי המכשיר קצינים לצי האמריקני ולחיל הנחתים האמריקני. קמפוס האקדמיה הימית נמצא באנאפוליס, בירת מדינת מרילנד, ארצות הברית. היא נוסדה ב-10 באוקטובר 1845, השנייה בגילה מבין חמש האקדמיות הצבאיות של ארצות הברית (אחרי האקדמיה הצבאית של ארצות הברית). האקדמיה, בשטח של 1.36 קמ"ר, שוכנת על גדת נהר סוורן ומפרץ צ'ספיק, כ-55 ק"מ מזרחית לוושינגטון הבירה. המוסד נחשב לאתר מורשת לאומי אמריקאי והוא החליף את האקדמיה הימית הישנה ששכנה בפילדלפיה ותפקדה בשנים 1834–1845. היא אחת מתשע עשרה האקדמיות הפדרליות של ארצות הברית ואחת מחמש אקדמיות השירות בארצות הברית.
מועמדים לקבלה ללימודים באקדמיה נדרשים להגיש בקשה ישירות לאקדמיה וכמו כן לקבל אישור למינוי, בדרך כלל מחבר הקונגרס האמריקאי. במקרה והמועמד אזרח פוארטו ריקו, איי מריאנה הצפוניים, גואם, סמואה, איי הבתולה או תושב וושינגטון הבירה, עליו לקבל מינוי מהנציב האמריקאי במקום מושבו. דרך נוספת לקבל מינוי היא ישירות מנשיא ארצות הברית או סגנו. והדרך השלישית היא להיות בנו או בתו של מוענק מדליית הכבוד האמריקנית. הסטודנטים הלומדים במוסד הם צוערים ושכר לימודם ממומן באופן מלא על ידי חיל הים האמריקאי בתמורה לשירות פעיל בתום תקופת לימודיהם כקצינים. הלימודים באקדמיה מתחילים בחודש יולי, כאשר מספר הסטודנטים המתקבלים הוא כ-1300. מסיימים את הלימודים כ-1000 צוערים. רוב הבוגרים מגויסים לצי ארצות הברית או לחיל הנחתים כקצינים בדרגת סגן משנה (לוטננט משנה), כאשר בוגרים אזרחי חוץ מגויסים כקצינים בצבאות של מדינות האזרחות שלהם. כל מחזור ישנם מספר בוגרים המגויסים לצבא ארצות הברית או לחיל האוויר האמריקאי למרות שסיימו את האקדמיה הימית.
הצוערים לומדים לקראת תואר ראשון ארבע-שנתי במדעים מדויקים (תואר B.Sc). יחד עם הלימודים האקדמאים הצוערים לומדים, מתנסים ונבחנים בפיקוד, מנהיגות צבאית וניווטי שטח, ומחויבים להשתתפות בלפחות פעילות ספורטיבית תחרותית אחת. הצוערים מחויבים לדבוק בקוד הכבוד של הצוער הקובע כי הצוער לא ישקר, ירמה, יגנוב ומחויב לא לגלות סובלנות כלפי אלו שכן. ההערכה הסופית של הצוער מושתתת על שלושה קריטריונים - הישגים אקדמיים, פיזיים וצבאיים.
האקדמיה מכונה לעיתים קרובות בציבור בשם אנאפוליס (אנגלית: Annapolis) על שם העיר בה היא שוכנת, אף שקציני הצי מכנים אותה בשם "האקדמיה" (אנגלית: The Academy). בעיתונות הספורט מכונות קבוצות הספורט של האקדמיה בשם "הצי" (אנגלית: Navy).
תיאור

קמפוס האקדמיה הימית נמצא באנאפוליס, בירת מדינת מרילנד, ארצות הברית ושוכנת על גדת נהר סוורן ומפרץ צ'ספיק. בשנת 2012 האקדמיה נבחרה כראשונה בתחום האומנות הליברלית בארצות הברית יחד עם האקדמיה הצבאית וחולקת מקום חמישי יחד עם אקדמיית חיל האוויר בין האוניברסיטאות ללימודי הנדסה בארצות הברית. בסה"כ האקדמיה הימית ממוקמת במקום ה-17 מבין האוניברסיטאות של ארצות הברית לשנת 2011.
באקדמיה הימית לא מתקיימים לימודים לתארים מתקדמים. הצי האמריקני מפעיל שני מוסדות לימוד אקדמיים נפרדים לתארים מתקדמים: בית הספר של הצי ללימודים מתקדמים ומכללת המלחמה של הצי. המכינה לאקדמיה הימית (אנגלית: The Naval Academy Preparatory School) היא המוסד המכין תלמידים ללימודים באקדמיות: האקדמיה הימית, אקדמיית צי הסוחר, ואקדמיית משמר החופים.
הפניה אל סטודנטים באקדמיה היא בדרגתם הצבאית: פרח קצונה (Midshipman) או צוערים.
עם סיום לימודיהם מקבלים רוב הבוגרים דרגת סגן משנה בצי האמריקני או בחיל הנחתים והם חייבים לשרת שירות צבאי של חמש שנים, לכל הפחות, עם קבלת הדרגה. סטודנטים זרים הלומדים באקדמיה מקבלים דרגות קצונה בצבאות ארצות מולדתם. מאז שנת 1959 נפתחה הדרך לבוגרים לבקש העברה אף לשאר זרועות הכוחות המזוינים של ארצות הברית (הצבא, חיל האוויר או משמר החופים), בתנאי שהם עומדים בתנאי השירות של הכוח המזוין אליו הם מבקשים להצטרף.
תלמידים אשר לימודיהם הופסקו במהלך השנתיים הראשונות, ביוזמתם או ביוזמת האקדמיה, אינם חייבים בשירות צבאי נוסף. תלמידים המפסיקים לימודיהם לאחר פרק זמן זה חייבים בשירות צבאי מקוצר של שנתיים עד ארבע שנים, או בשיפוי הצי על הוצאות השכלתם.
הצהרת מטרות

הצהרת המטרות של האקדמיה הימית של ארצות הברית היא:
לפתח את פרחי הקצונה מבחינה מוסרית, נפשית ופיזית ולהטמיע בהם את האידאלים הגבוהים ביותר של מילוי חובה, כבוד ונאמנות כדי להכשיר בוגרים המתגייסים לשרות בצי לאורך זמן ובעלי פוטנציאל מבחינת כושרם השכלי ואופיים להתפתח בעתיד ולקבל עליהם את האחריות הגבוהה ביותר של פיקוד, אזרחות וממשל
.
היסטוריה > השנים הראשונות

בשנת 1845 נוסדה האקדמיה כבית ספר ימי על ידי מזכיר הצי של ארצות הברית, ג'ורג' באנקרופט. קמפוס המוסד החינוכי נקבע באנאפוליס, בשטח של המבצר הצבאי פורט סוורן. ב-10 באוקטובר 1845 פתח בית הספר את שעריו לראשונה ובמחזור הראשון למדו 50 פרחי קצונה, אותם לימדו שבעה מורים. עד לאותה עת נעשתה עיקר הכשרתם של פרחי הקצונה בצי האמריקני על אוניות בלב ים.
תוכנית הלימודים המקורית באקדמיה נמשכה חמש שנים, מהן רק בראשונה ובאחרונה בילו התלמידים באקדמיה ובשאר שלוש השנים התחנכו על אוניות בים. שמה הנוכחי של האקדמיה נקבע בשנת 1850 והיא הוכפפה לפיקודו של הממונה על תחמושת והידרוגרפיה בצי האמריקני. בשלב זה הוארכה תוכנית הלימודים לשבע שנות לימוד, מהן בשנתיים הראשונות והאחרונות למדו התלמידים באקדמיה ובשלוש השנים הנותרות שרתו על ספינות בים. בשנת 1851 נקבע כי ארבע שנות הלימוד ביבשה ילמדו ברצף אחד ובמהלכן יבצעו התלמידים הפלגות לימודיות. המחזור הראשון של האקדמיה סיים לימודיו ב-10 ביוני 1854.
היסטוריה > מלחמת האזרחים האמריקנית עד מלחמת העולם הראשונה

עם פרוץ מלחמת האזרחים האמריקנית גויסו שלוש הכיתות העליונות באקדמיה לשירות פעיל בצי, למרות שלא סיימו את הכשרתן. בחודש מאי 1861 הועברה האקדמיה לפורט אדמס בניופורט רוד איילנד והוחזרה לאנאפוליס בתום המלחמה, בקיץ 1865. במקומה הוקם במקום בית חולים שדה.
24% מקציני הים בוגרי האקדמיה היו בין הלוחמים עבור מדינות הדרום, איתם עבר מפקד האקדמיה הראשון, האדמירל פרנקלין בוקאנן ושימש בתור מפקד חיל הים של הקונפדרציה, מפקד הצוערים באקדמיה גם כן עבר לצד הדרום.
לאחר המלחמה והאיחוד המחודש של המדינות, חזרה האקדמיה לאנאפוליס ובראשה מונה האדמירל דייוויד דיקסון פורטר, גיבור מלחמת האזרחים ובן לאחת המשפחות החשובות והמכובדות ביותר של חיל הים האמריקני. פורטר שיקם את האקדמיה שהתפוררה מפאת חוסר שימוש והמעבר לצפון במהלך המלחמה. כמו כן הוא עדכן את תוכנית הלימודים שתתאים לתקופת השינויים הטכנולוגיים התכופים שעברו על הציים הימיים של סוף המאה ה-19. בתקופתו השתנתה התפיסה שניתן ללמד מקצועות ימיים על ידי אזרחים וימאים מהצי הסוחר. במקומם מונו קצינים ותיקים ויוצאי המלחמה.
בשנת 1867 הוקמה צנרת והותקנו מים זורמים בבתי הסגל של האדמיה. ב-1869 החלה חלוקת טבעת הבוגרים למי שמסיימים את הלימודים באקדמיה (class ring).
בשנת 1872 החל ללמוד באקדמיה הצוער האמריקאי אפריקאי הראשון, ג'ון ה. קוניירס (John H. Conyers). אך שמונה שנים לאחר ביטול עבדות השחורים, היו זמן קצר מדי לשילובם המלא בחברה. לאחר הגעתו של קוניירס הוא היה נתון להצקות קשות ומתמשכות, כולל עינוי מילולי ומכות. חבריו לכיתה אפילו ניסו להטביע אותו. שלושה צוערים הודחו כתוצאה מכך, אך קוניירס פרש בשנת 1873, לאחר שנת שירות ולא סיים את הכשרתו. בשנת 1877 סיים האזרח הזר הראשון את לימודיו באקדמיה, קירו קוניטומו היפני. בשנת 1879 סיים את האקדמיה הבוגר הראשון ממוצא היספני, רוברט פ. לופז.
בשנת 1873 סיים את הלימודים הפיזיקאי היהודי הנודע אלברט אברהם מייקלסון, אשר עסק במדידת מהירות האור וממציא האינטרפרומטר מייקלסון אשר הובילה להתפתחות תורת היחסות הפרטי. כמו כן הוא היה היהודי הראשון והאמריקני הראשון שזכה בפרס נובל היוקרתי.
מלחמת ארצות הברית–ספרד העלתה את חשיבות תרומתה של האקדמיה לכוח האדם של הצי האמריקני וקמפוס האקדמיה חידש את פניו במבנים חדשים שנבנו בין השנים 1899-1906 ושטחו גדל משמעותית.
היסטוריה > מלחמות העולם וביניהן

לא היו אירועים מיוחדים שהשפיעו על האקדמיה בתקופת מלחמת העולם הראשונה עקב שימוש מוגבל מאוד בצי האמריקני במלחמה.
ב-1923 הוקמה המחלקה לאימונים גופניים והכנה פיזית של הצוערים באקדמיה. ב-1925 הוקמה מחדש תזמורת התופים של האקדמיה הפועלת עד ליום זה. בשנת 1930 התקבלה האקדמיה הימית לרשימה הרשמית של האוניברסיטאות באמריקה, כאשר האקדמיה הורשתה להעניק תארים ראשונים בתחום המדעים המדויקים משנת 1933. כך שהראשונים שקיבלו תארים אלה היו הבוגרים של שנת 1937. בתקופה שלפני מלחמת העולם השנייה, האקדמיה החלה לחנך ולהכשיר קציני ים למילואים, בציפייה לכניסתה של ארצות הברית למערכה.
בתקופת מלחמת העולם השנייה האקדמיה הורחבה משמעותית על מנת לענות לדרישות חיל הים האמריקני וגויסו 3319 צוערים. כמו כן ד"ר כריסטיאן למברטסן החל ללמד את מקצועות הצוללנות באקדמיה, במסגרתם הוכשרו צוללני חיל הים האמריקני.
ב-1945 נפתח החוג ללימודי התעופה הימית המודרנית באקדמיה במסגרתה הוכשרו מהנדסי אווירונוטיקה ומכונאי מטוסים של חיל הים.
היסטוריה > לאחר מלחמת העולם השנייה

הצוער האפרו-אמריקני הראשון שסיים את לימודיו, סיים רק בשנת 1949, הוא ווסלי בראון והוא הצוער השישי שהחל את לימודיו באקדמיה הימית.
תעודת מהנדס החלה להיות מוענקת לבוגרים המתאימים החל משנת 1969 ובמקביל החלו להלמד 20 מקצועות שונים פרט ללימודי ההנדסה, כגון משפטים, לימודים בינלאומיים, כלכלה, פילוסופיה ועוד.
באוגוסט 1975 הקונגרס אישר קבלה של נשים לאקדמיה. הצוערת הראשונה סיימה את לימודי בשנת 1980. בספטמבר 1980 כבר החלו ללמוד 81 צוערות באקדמיה, מספר שיא לתקופה ההיא. האסטרונאוטית הראשונה, בוגרת האקדמיה, שהשתתפה במשימת חלל היא וונדי לורנס, בוגרת מחזור 1981.
באוגוסט 1911 החלו ללמד באקדמיה את מקצועות התעופה הימית. מאוחר יותר, בשנת 1914, הועברו הדרכות התעופה לפלורידה. ב-1912 הועברה לאקדמיה הספינה "Reina Mercedes", שנתפסה בקובה בשנת 1898, במטרה לשמש בתור ספינת אימונים ומגורים של הצוערים.
קמפוס

הקמפוס גדל משטח של 0.04 קמ"ר בשנת הקמתו ב-1845 עד ל-1.36 קמ"ר. זוהי האקדמיה הצבאית הקטנה ביותר, כאשר וסט פויינט בשטח של 65 קמ"ר ואקדמיית חיל האוויר של ארצות הברית היא 73 קמ"ר.
קמפוס > מבנים עיקריים

בניין בנקרופט (Bancroft Hall) - הבניין העיקרי והגדול ביותר במתחם הקמפוס הוא גם בניין המעונות הגדול בעולם והוא מאכלס את כלל הצוערים של האקדמיה. במבנה מצויים גם היכל הזיכרון של האקדמיה בו מצויים דגלים של ספינות חשובות בהיסטוריית חיל הים האמריקני. גביע הספורט של רמטכ"ל הצבא גם כן מצוי בהיכל (כאשר האקדמיה מחזיקה בו).
כנסיית האקדמיה הימית - מצויה במרכז הקמפוס. כיפתה הגבוהה נראית מכל רחבי העיר אנאפוליס. מתחת לכנסייה קבור גיבור מלחמת העצמאות האמריקנית מידי הבריטים ומי שנחשב כ"אבי חיל הים האמריקני" ג'ון פול ג'ונס.
בית הכנסת - הוקם בעזרת תרומות פרטיות בשנת 2005. בית הכנסת קרוי על שמו של הקומודור אוריה לוי (1792–1862) ששימש הקומודור היהודי הראשון בחיל הים האמריקני. בבית כנסת ישנו מקום ל-410 מתפללים ולידו מצוי גם מרכז ללימודי היהדות.
בניין הבוגרים - מקום המארח את פגישות המחזור של בוגרי האקדמיה לדורותיה. כמו כן במבנה מצוי מגרש הכדורסל של המוסד ושני אולמות סעודה.
בניין שאוונה - הוא הפקולטה למתמטיקה, פיזיקה ואוקיינוגרפיה.
בניין לוקה - הוא הפקולטה ההומניסטית של האקדמיה, בה נלמדים מקצועות הפילוסופיה, אתיקה, משפטים ומנהיגות.
בניין ליז'יון בו בריכת השחייה של האקדמיה הימיתבניין מאורי ובניין ריקובר - מאכלסים את הפקולטות ללימודי ההנדסה של האקדמיה, בה נלמדים מקצועות הנדסת מערכות, הנדסת חשמל, הנדסת מחשבים, הנדסת אווירונאוטיקה, הנדסה ימית והנדסת מכונות.
בניין מיכלסון - הוא הפקולטה למדעי המחשב וכימיה.
מוזיאון האקדמיה - מאכלס את אחד המוזיאונים המרשימים לדגמי ספינות בעולם. המוזיאון נפתח בשנת 1849.
צוערים של האקדמיה הימית במהלך אימון כושר גופניבניין ליז'יון - הוא קומפלקס ספורט רחב ידיים ליד הכניסה הראשית לקמפוס. בבניין נמצאת בריכה אולימפית, בריכת לקפיצות מגובה למים, אולם היאבקות והיכל התהילה של הישגי האתלטיקה של האקדמיה.
ספריה על שם נימיץ - בניין הספרייה הראשי של האקדמיה, בה מצוי הארכיון והפקולטה לכלכלה, שפות ופוליטיקה.
אדמיניסטרציה וחיי הצוערים

המפקד בפועל של האקדמיה הימית מוגדר בתרגום מילולי מאנגלית כמפקח (Superintendent) ודרגתו, בשנים האחרונות, היא סגן אדמירל - אדמירל בעל שלושה כוכבים. המפקח מדווח ישירות לראש המבצעים הימיים של ארצות הברית (CNO) שמאויש על ידי אדמירל בעל 4 כוכבים. המפקח בפועל כיום הוא סגן אדמירל וולטר קרטל מיולי 2014. מפקד על הצוערים ואחראי על ההכנה הצבאית באקדמיה הוא קולונל (שווה ערך לאלוף-משנה) סטיבן ליזווסקי.
אדמיניסטרציה וחיי הצוערים > דרישות קבלה לאקדמיה

על המועמדים להיות בגילאי 17-23, אינם נשואים וללא ילדים. ציוניהם צריכים להיות מעל הממוצע הן בבתי הספר והן במכללות (אם למדו). דרישות הציון בבחינה הפסיכומטרית האמריקאית (SAT) עומדות על 1100–1360. כמו כן על המועמדים להיות ב-20% העליונים בכיתותיהם טרם המועמדות. על מנת להיות מועמד, על המועמד לעבור בדיקות רפואיות, בדיקות מאמץ ובחינה גופנית.
כל שנה ישנם מועמדים מחוץ לארצות הברית, כאשר הלימודים שלהם ממומנים על ידי המדינה המשלחת על בסיס התל"ג של אותה מדינה. מועמד אחד מתקבל על בסיס המלצתו של נשיא הפיליפינים בכל שנה.
תהליך הגשת הבקשה מורכב משתי בקשות נפרדות. בקשה ראשונה מוגשת ישירות לאקדמיה והבקשה השנייה מוגשת על סמך המלצתו של סנטור או נבחר קונגרס מטעם המדינה ממנה מגיע המועמד. אחדים מקבלים את המלצתו של נשיא ארצות הברית או סגנו. תהליך ההמלצות מחויב להיות א-פוליטי והמועמדים אינם מחויבים להכיר את נציג הציבור הממליץ עליהם. באופן כללי הגשת הבקשה להמלצה מבוצעת בעזרת כתיבת מכתב והגשת המלצות ממקורביו ומוריו של המועמד.